Ken Fagerberg kommer nord på. Den svenske angriber skifter Viborg ud med Hjørring og tørner i den kommende sæson ud for Vendsyssel FF. Fagerberg har solid Superliga-erfaring og har spillet i både AC Horsens og FC Midtjylland og altså senest Viborg FF. Den rutinerede angriber kommer til at spille under Ove Christensen. Og det har han gjort før. - Ken Fagerberg har altid præsteret optimalt med Ove Christensen på sidelinjen, så vi tror naturligvis på, at den konstellation vil være en væsentlig forstærkning af vores offensiv i en sæson i NordicBet Ligaen, der aldrig har været sværere og mere krævende, påpeger sportschef Jacob Krüger. Ken Fagerberg har første arbejdsdag i Vendsyssel FF på mandag.

Opsummering:
1. divisionsklubben Vendsyssel FF har fredag offentliggjort en rutineret offensiv forstærkning.